เรื่องร้องเรียน (กีดขวาง,ความปลอดภัย,ร้องเรียน,คนจรจัด) วันที่ 2023-07-04 10:30:13 — แขวงอรุณอมรินทร์ เขตบางกอกน้อย กรุงเทพมหานคร
ทุกวันอังคารกับวันเสาร์ ในซอยอรุณอมรินทร์ 39 จะมีการแจกเงินให้กับคนเร่ร่อน ทำให้ทุกวันที่มีการแจกเงิน ในซอยจะเต็มไปด้วยคนเรร่อนจากหลายๆที่มารวมตัวกัน สร้างความรำคาญเดือดร้อนให้กับผู้อาศัยในซอย คนเร่ร่อนมักส่งเสียงดังรบกวน กีดขวางทางเข้าออกบริเวณบ้าน เปิดตู้ไปรษณีย์โดยไม่ได้รับอนุญาต 

โดยผมได้เคยแจ้งไปที่ศูนย์รับเรื่องราวร้องทุกข์ของรัฐบาลนานหลายเดือนแล้วไม่ได้ผล เคยแจ้งตำรวจที่สน.ท้องที่แล้วก็ไม่ได้ผลเช่นเดียวกันเนื่องจากทุกครั้งที่มีการแจกเงินตำรวจจะเป็นคนอำนวยความสะดวกให้กับคนที่มาแจกเงินทุกครั้ง

ผมสนับสนุนการช่วยเหลือเพื่อนมนุษย์ที่ตกทุกข์ได้ยาก แต่การแจกเงินลักษณะนี้ รบกวนผู้อาศัยคนอื่นที่อยู่ในซอย เนื่องจากมีคนเร่ร่อนจากที่อื่นมารวมตัวกัน ซึ่งข้าพเจ้าก็กังวลถึงความปลอดภัยของคนในครอบครัว